Putniske městno Róžant
Róžant je putniske hnadowne městno, wo kotrež staraše so hač do lěta 2007 rjad cisterciensow. W bliskosći cyrkwje žórli so ze studnički woda.
Lětnje putnikuja wěriwi do Róžanta, mjez druhim tež studenća wysokošulskich katolskich zjednoćenstwow.
Hnadowny wobraz je z lipoweho drjewa z lěta 1480. Wosebitosć je Jězusdźěćatko, kotrež dźerži krušwu w ruce.
Po dźělenju cyrkwje w 16. lětstotku přinošowaše putniske městno k zdźerženju katolskeje wěry w tutej kónčinje. W druhej połojcy 17. lětstotka dožiwi Róžant w přiběracej měrje dźeń a wjac putnikowarjow z Hornjeje a Delnjeje Łužicy, Sakskeje, Čěskeje, ale tež lutheranojo pytachu pomoc pola Maćerje Božeje Róžeńčanskeje. Z dowěru do mocy wody Marijineje studnički posylnjeny so někotryžkuli nawróći, praji so, zo woči zaso widźeštej a bolosće přestachu.
Pater Xaverius Jacobus Ticinus SJ, Jesuit serbskeho pochada, napisa stawiznu wo hnadownym městnje. Z toho nasta tež zwada mjez klóštrom Marijinej hwězdu a Budyskim tachantstwom, kotraž so 1730 za rjad cisterciensow rozsudźi. Putnikowanje so na to přez cisterciensow z Ossegga a Neuzelle rjadowaše.
Dźensa so putniske městno wosebje wot katolskich Serbow derje wopytuje.
Putniske městno Róžant je jedne z pjeć městnow, kotrež su w “Srjedźnoeuropskich putniskich městnach” z lěta 2000 zjednoćene.
dan_Latn szl_Latn szl_Latn ces_Latn szl_Latn slk_Latn slv_Latn szl_Latn